Vier kinders sterf in brand | Maroela Media
Vier kinders, tussen twee en vyf jaar oud, is dood nadat die plakkershut waarin hulle was, aan die brand geraak het in Ivory Park, oos van Johannesburg.
Robert Mulaudzi, woordvoerder van die Johannesburgse nooddienste, het gesê hulle is omstreeks 02:00 Sondagoggend na die toneel ontbied. “Die oorsaak van die brand is nog nie bekend nie en ons ondersoekspan sal probeer vasstel wat dit veroorsaak het.”
Volgens Mulaudzi het die vier kinders onherkenbaar verkool. Dit was nie onmiddellik duidelik of die kinders alleen in die plakkershut was nie.
“Ons wil ŉ beroep op gemeenskappe te doen om versigtig te wees om toerusting wat gebruik word om lig en hitte te verskaf, soos paraffienstofies en kerse. Ons wil hulle ook versoek om nie klein kinders alleen tuis te laat nie,” het Mulaudzi gesê.
Petronelle · 2 jaar gelede
My vraag is net as die kinders daardie tyd van die oggendure alleen was, waar was die ouers dan?? As dit my kinders was, sou ek vervolg word.
Dit is vir my so hartseer. My eie kind is 2 jaar oud. Mens wil so graag jou eie kind en ander kinders beskerm teen enige pyn en lyding.